India vs Sri Lanka Tests: Angelo Mathews ready for tough challenge
సచిన్‌ కారణంగా 99 వద్ద ఔటైపోయా..!
భారత్ క్రికెట్ దిగ్గజం సచిన్ తెందుల్కర్ మెరుపు ఫీల్డింగ్ కారణంగా.. 2009లో తాను తొలి టెస్టు శతకాన్ని తృటిలో చేజార్చుకున్నట్లు శ్రీలంక మాజీ
TNN | Updated:
Nov 3, 2017, 02:43PM IST
భారత్ క్రికెట్ దిగ్గజం సచిన్ తెందుల్కర్ మెరుపు ఫీల్డింగ్ కారణంగా.. 2009లో తాను తొలి టెస్టు శతకాన్ని తృటిలో చేజార్చుకున్నట్లు శ్రీలంక మాజీ కెప్టెన్ మాథ్యూస్ గుర్తు చేసుకున్నాడు. భారత్ గడ్డపై నవంబరు 16 నుంచి శ్రీలంక వరుసగా మూడు టెస్టులు, మూడు వన్డేలు, 3 టీ20ల సుదీర్ఘ సిరీస్&zwnj; ఆడనుంది. ఇటీవల ఆ దేశ పర్యటనకి వెళ్లిన భారత్&zwnj; చేతిలో అన్ని ఫార్మాట్లలోనూ లంకేయులు క్లీన్&zwnj;స్వీప్&zwnj;నకు గురైన విషయం తెలిసిందే. అయితే.. త్వరలో జరగబోవు సిరీస్&zwnj;లో టీమిండియాకి పోటీనిస్తామని మాథ్యూస్ ధీమా వ్యక్తం చేశాడు.
&lsquo;భారత్&zwnj;తో జరగబోవు సిరీస్&zwnj; మా జట్టుకి చాలా కఠినమైనది. ఇందులో ఎలాంటి సందేహం లేదు. ఈ సిరీస్&zwnj;&zwnj;లో మెరుగైన ప్రదర్శన చేసేందుకు శ్రీలంక ఆటగాళ్లు గత కొద్దిరోజుల నుంచి సన్నద్ధమవుతున్నారు. ఫలితాలతో సంబంధం లేకుండా.. పాజిటివ్ మైండ్&zwnj;తో మ్యాచ్&zwnj;లు ఆడతాం. 2009లో నా తొలి టెస్టు శతకాన్ని తృటిలో చేజార్చుకున్న తీరు నాకింకా గుర్తుంది. ముంబయి వేదికగా జరిగిన ఆ టెస్టులో నేను బంతిని చక్కగా హిట్ చేశాను. బంతి దాదాపు బౌండరీ లైన్ సమీపానికి వెళ్లింది. దీంతో అప్పటికి 98 పరుగుల వ్యక్తిగత స్కోరు వద్ద ఉన్న నేను ఒక పరుగు పూర్తి చేసి.. కెరీర్&zwnj;లో తొలి టెస్టు సెంచరీని అందుకుంటున్నాననే ఆనందంలో రెండో పరుగు కోసం పరుగెత్తాను. కానీ.. సచిన్ మెరుపు ఫీల్డింగ్&zwnj; చేసి ధోనీకి బంతినివ్వడంతో రెండు అంగులాల దూరంలో రనౌటయ్యాను. ఆ సిరీస్&zwnj; నేను నేర్చుకునేందుకు చాలా ఉపయోగపడింది&rsquo; అని మాథ్యూస్ వెల్లడించాడు.